Mis vahe on aasta- ja kuuintressil?
#000001
Tähelepanu! Tegemist on finantsteenusega, mida pakub Svea Finance AS. Enne lepingu sõlmimist tutvu teenuse tingimustega rahapood.ee, vajadusel konsulteeri meie spetsialistiga.
Krediidi kulukuse määr on 25,66% aastas järgmistel näidistingimustel: ostulimiit 1500 €, lepingutasu 0 €, kontohaldustasu 2,90 €/kuus, tehingutasu 22,50 €, tarbija poolt makstav kogusumma ja tagasimaksete summa 1686,50 €, intressimäär 15,90% aastas. Tagasimaksete arv 12. võrdses osas.
#000004
Rahapood on elektrooniline ostukeskkond, mis on raha ostmiseks avatud 24/7.
#000009
Rahapoest ostetud raha võib kasutada nii igapäevaste ostude sooritamiseks, sporditarvete soetamiseks, kodu remondiks, olemasolevate kulukate laenude ja järelmaksude ühekorraga tagasimaksmiseks, kodutehnika või mööbli ostuks, reisimiseks, pulmade korraldamiseks, sõiduvahendi ostmiseks kui ka paljuks muuks.
#000010
Raha laekub otse Sinu valitud pangakontole.
#000013
Raha saad osta alati 30 päeva intressivabalt.
#000014
Rahapoe intress on soodsam kui keskmise järelmaksu intress.
#000015
Rahapoest saab raha osta korduvalt, seejuures tuleb sõlmida kirjalik kokkulepe vaid esimesel korral.
#000017
Kui Rahapoe ost on edukas, siis jõuab raha pangakontole hiljemalt järgmisel tööpäeval.
#000019
Rahapoest raha ostmisel tuleb kirjalik kokkulepe sõlmida vaid esimesel ostul. Seejärel saab vastavalt vajadusele ning olemasoleva limiidi piires raha uuesti ja jälle juurde osta.
#000020
Rahapoest saab maksimaalselt osta 5000 €, mis kehtib ühe isiku ja ühe kokkuleppe kohta. Minimaalset saab osta 100 €.
#000022
Ostukorvi saab lisada erinevas summas kombineeritud Rahakuponge, kuid maksimaalselt 5000 € või Sulle määratud vaba limiidi ulatuses.
#000024
Raha ostmisega kaasnevateks kuludeks on intress (iga ostu puhul on esimesed 30 päeva intressivaba), tehingutasu ja haldustasu.
#000025
Rahakupongide ostmisel on alati 30 päeva intressivaba. Kui 30 päeva jooksul ei toimu täielikku raha tagastamist, hakkab kehtima fikseeritud intress 15,9% aastas.
#000026
Osade kaupa tasudes saad alates 1.11.2022 ise otsustada, millal ja kui suures summas tagasimakseid teed. Iga kuu saadame Sulle siiski intressi ja haldustasu makse teate.
#000029
Kohe, kui hakkavad nähtuma makseraskused, tuleb ühendust võtta Svea Finance ASi klienditeenindusega e-posti aadressil klienditugi@svea.ee või telefonil +372 679 9422, et leida tekkinud probleemile kiire lahendus.
#000032
Küsimuste tekkimisel võta palun ühendust Svea Finance ASi klienditeenindusega e-posti aadressil klienditugi@svea.ee või telefonil +372 679 9422 või kirjutades meile läbi veebilehe chati.
#000034
Rahapoe ostulimiidi kasutamise kokkuleppe üldtingimused
#000035
Svea Rahapood on ostukeskkond, kus Kliendil on võimalus soetada Rahakuponge, mille alusel annab Svea kliendile krediiti.
#000036
Rahakupong on fikseeritud väärtusega kupong Svea Rahapoes, mille alusel on Kliendil võimalik saada kupongil toodud summa ulatuses krediiti.
#000037
Ostulimiit on maksmaalne lubatud rahasumma eurodes, mille ulatuses võimaldab Svea Kliendile krediiti Toimingute tegemiseks.
#000039
Kasutatud ostulimiit on Ostulimiidi arvelt teostatud Toimingute ning Toimingutega seotud kulude ja tasude summa.
#000040
Konto on Kliendiga seotud konto, millelt nähtuvad Kliendile võimaldatud Ostulimiiti puudutavad andmed, sh kasutatud ning kasutamata Ostulimiidi kohta, kasutuses olevalt Ostulimiidilt arvestatud ning tasumisele kuuluva Intressi kohta jms.
#000041
Ostukinnitus on Svea rahapoes krediidi väljastamisel kliendile saadetav teavitus, kus on välja toodud tehingu sisu ja tähtpäev, milleni on Kliendil õigus tagastada Sveale saadud krediit intressivabalt.
#000042
Krediidi kogukulu on Kliendi poolt Ostulimiidi tagasimaksmisest ja Kokkuleppest tulenevate Krediidi kulukuse esialgse määra arvutamisel arvesse võetavate muude tasude kogusumma aastas. Krediidi kogukulu hulka ei kuulu tasud, mida Klient peab Sveale tasuma Kokkuleppest tulenevate kohustuste rikkumise korral.
#000046
Krediidi kulukuse määr on Ostulimiidi kogukulu Kliendile (kõik Kliendi kulud, kaasa arvatud Intress ja muud tasud, mida Klient on Kokkuleppe raames kohustatud Sveale tasuma ning mis on Sveale Kokkuleppe sõlmimisel teada), mis on väljendatud aastase protsendimäärana kogu Ostulimiidist eeldusel, et Svea ja Klient täidavad oma kohustusi Kokkuleppes kokkulepitud tingimustel ja tähtaegadel. Krediidi kulukuse määra arvutamisel eeldab Svea, et Klient võtab kogu Ostulimiidi kasutusse esimesel võimalusel ning tagastab Ostulimiidi Sveale 1 (ühe) aasta jooksul igakuiste võrdsete osamaksetena. Krediidi kulukuse määra arvutamisel ei võta Svea arvesse kulusid ja tasusid, mida Klient peab tasuma Kokkuleppest tulenevate kohustuse rikkumisel ja muid kulusid, mis ei ole Sveale Kokkuleppe sõlmimisel teada. Samuti ei ole Krediidi kulukuse määra arvutamisel Svea arvesse võtnud kindla ajavahemiku jooksul pakutavaid madalamaid intressimäärasid ja tasusid. Krediidi kogukulu sõltub Kliendi poolt tegelikult kasutusse võetavast Ostulimiidist, intressimääradest ning muudest tasudest.
#000047
Tehingutasu on tasu, mis rakendub Kliendile Svea Rahapoes igakordselt ostutoimingu tegemisel. Tehingutasu suuruseks on 1,5% ostusummast, kuid mitte vähem kui 4,90 eurot. Sveal on õigus ühepoolsest tehingutasu suurust vähendada, teavitades sellest Klienti Rahapoe ostukeskkonnas. Tehingutasu lisatakse ostusummale ja vormistatakse krediidina ning Tehingutasu sisaldub Kliendi poolt kasutusse võetavas Ostulimiidis. Tehingutasu loetakse Kliendi poolt kasutusse võetuks samaaegselt Ostulimiidi kasutusse võtmisega. Kliendi poolt Sveale makstav Tehingutasu kuulub tasumisele Tagasimakse tasumise tähtpäeval.
#000049
Haldustasu on tasu, mida Klient maksab Sveale igakuiselt Konto ning Kontol kajastatavate rahaliste vahendite haldamise eest, sh igakuiste arvete väljastamise eest. Haldustasu sisaldub Tagasimaksetes ning kuulub täielikult tasumisele Tagasimakse maksepäeval. Juhul, kui Klient ei tasu Tagasimakset nõuetekohaselt, vormistatakse Kliendi poolt Sveale makstav Haldustasu krediidina ning Haldustasu sisaldub Kliendi poolt kasutusele võetavas Ostulimiidis.
#000050
Toiming on Svea maksesüsteemi kaudu Svea Rahapoe ostukeskkonnas välja valitud Rahakupongi väärtuses krediidi kasutusse võtmine või Svea maksesüsteemist info saamine.
#000051
Viivis on rahasumma, mida Klient kohustub Sveale maksma Kokkuleppest tuleneva rahalise kohustuse (va Intress) täitmisega viivitamise korral.
#000052
Ühe päeva intress on Kokkuleppest taganemise korral kohaldatav intress ühe päeva kohta, mis on arvestatud eeldusel, et aastas on 365 päeva ja Klient võtab Ostulimiidi täies ulatuses kasutusse viivitamata ning tagastatab Kokkuleppe lõppemisel.
#000053
2.1. Svea annab Kokkuleppe alusel Kliendile Kliendi poolt Svea Rahapoes välja valitud Rahakupongi väärtuses krediiti ning Klient tagastab krediidi ja tehingutasu, maksab Sveale nende kasutamise eest Intressi ning igakuist haldustasu. Svea kohustub tegema välja valitud Rahakupongi väärtuses krediidi väljamakse Kliendi arvelduskontole hiljemalt 3 tööpäeva jooksul pärast ostukinnitamist Svea maksesüsteemi poolt. Svea kannab krediidi üle Kokkuleppes märgitud Kliendi arvelduskontole.
#000054
2.2. Kokkulepe loetakse sõlmituks hetkest, mil Sveani jõuab Kliendi nõusolek olla seotud Kokkuleppe tingimustega. Klient loetakse Kokkuleppe tingimustega nõustunuks, kui Klient on Svea maksesüsteemis vajutanud Kokkuleppe sõlmimist kinnitavat nuppu ja/või sisestanud Svea maksesüsteemis PIN1-koodi. Kokkulepe kehtib kuni Kliendi 75. (seitsmekümne viienda) sünnipäevani (kaasa arvatud). Eelnimetatud tähtpäeval on Klient kohustatud tagastama Kasutatud Ostulimiidi ja muud Kokkuleppe alusel Sveale tasumisele kuuluvad summad täies ulatuses.
#000055
2.3. Sveal on õigus Kokkuleppe tingimusi ühepoolselt muuta, teavitades Klienti sellest vähemalt 30 (kolmkümmend) kalendripäeva ette. Kui Klient ei ole muudatustega nõus, on Kliendil õigus Kokkulepe eelnimetatud tähtaja jooksul üles öelda. Kui Klient ei ütle Kokkulepet eelnimetatud tähtaja jooksul üles, loeb Svea, et Klient on muudatustega nõustunud.
#000056
2.4. Klient annab Kokkuleppe sõlmimisega Sveale tagasivõtmatu volituse edastada ja kontrollida Kokkuleppe kehtivuse jooksul vastavalt Svea äranägemisele oma isiku- ja kontaktandmeid, Kokkuleppe sõlmimise aluseks olevate andmete õigsust ja oma senist maksekäitumist kolmandatelt isikutelt, sh riiklikest registritest (nt ASi Pensionikeskus hallatavast kogumispensioni registrist), krediidiasutustest, maksehäireregistrist, ASilt Creditinfo Eesti jms allikatest. Käesolev õigus on antud kolmandatele isikutele edasiandmise õigusega ja kehtib ka peale Kokkuleppe lõppu kuni kõikide Kokkuleppest tulenevate kohustuste nõuetekohase täitmiseni. Käesolev volitus kehtib ka tagasiulatuvalt.
#000057
2.5. Klient annab oma nõusoleku tema poolt Sveale avaldatud järgmiste isikuandmete edastamisega kolmandatele isikutele: ees- ja perekonnanimi, isikukood, elukoha aadress, maksehäire tekkimise ja lõppemise kuupäev ning võlasumma, sh võlgade sissenõudmisega tegelevatele isikutele, ASile Creditinfo Eesti ning lubab loetletud andmete töötlemist muuhulgas ASi Creditinfo Eesti hallatavas maksehäireregistris. Eelnimetatud isikuandmete edastamise õigus tekib, kui võlgnevuse tekkimisest on möödunud rohkem kui 45 (nelikümmend viis) kalendripäeva. Käesolev õigus on antud kolmandatele isikutele edasiandmise õigusega ja kehtib kuni kõikide Kliendi Kokkuleppest tulenevate kohustuste nõuetekohase täitmiseni.
#000058
2.7. Klient vastutab kogu oma varaga Kokkuleppest tulenevate kohustuste täitmata jätmise eest ja kohustub hüvitama kõik inkasso-, advokaadibüroo-, kohtu- ja täitemenetluse käigus tehtud kulutused, mis on kantud Svea poolt Kliendilt rahaliste kohustuste sissenõudmiseks kuni nende täieliku tasumiseni.
#000060
3.2. Sveal on õigus ühepoolselt Kliendile võimaldatud Ostulimiiti tühistada või vähendada ilma vastavat Kokkuleppe muutmise lisa sõlmimata. Muudetud Ostulimiidi kohta kehtivad kõik Kokkuleppe sätestatud tingimused. Ostulimiidi muutmine hakkab Kliendi suhtes kehtima alates Svea vastavasisulise otsuse tegemisest, ostulimiidi muutmine kajastatakse Kliendile Svea Rahapoe ostukeskkonnas.
#000062
3.3. Sveal on vajadusel õigus kaasata Ostulimiidi haldamisega seotud toimingute tegemisse kolmandaid isikuid.
#000063
3.4. Sveal on õigus turvalisuse huvides Ostulimiit sulgeda, teavitades sellest Klienti.
#000064
3.5. Ostulimiidi igakordsel ületamisel on Sveal õigus nõuda Kliendilt trahvi maksmist kuni kahekordses ulatuses ületatud Ostulimiidist.
#000065
4.1. Svea võimaldab oma äranägemisel Kliendile Ostulimiidi piires kuni 30 (kolmekümne) kalendripäevast Intressivabastust. Intressivabastus algab Kliendi valitud Rahakupongi väärtuses Svea poolt krediidi vormistamise päevast ning lõpeb Ostukinnituses näidatud tähtpäeval. Intressivabastuse kohaldamise korral väljastatakse Kliendile Ostukinnitus, millel on näidatud igakordselt saadud krediidi tasumise tähtpäev ja rekvisiidid.
#000066
4.2. Rahakupongi alusel saadud krediit loetakse tagastatuks, kui tasumisele kuuluv summa on laekunud Svea poolt näidatud pangakontole.
#000067
4.3. Intressivabastus lõpeb Ostukinnituses märgitud maksetähtpäeval.
#000068
4.4. Maksetähtpäevale järgnevast päevast muutub tagastamata krediit Kasutatud Ostulimiidiks, millelt Svea hakkab arvestama Intressi ja muid tasusid vastavalt Kokkuleppes kokku lepitud tingimustele.
#000069
5.1. Ostulimiiti saab kasutama hakata, kui Kokkulepe on sõlmitud ning Svea on aktiveerinud Ostulimiidi kasutusele võtmise võimaluse oma maksesüsteemis.
#000070
5.3. Kui Klient on esitanud Sveale olulisi valeandmeid või Ostulimiidi võimaldamise aluseks olnud olulised asjaolud on muutunud (sh on halvenenud Kliendi krediidivõimelisus), on Sveal õigus vähendada Ostulimiiti või keelduda Ostulimiidi kasutamise võimaldamisest.
#000072
5.5. Klient tagastab maksepäeval Sveale Kasutatud Ostulimiidi ja tasub Intressi ja muid Kokkuleppes sätestatud tasusid igakuise Tagasimaksena. Kõik maksed loetakse tasutuks, kui tasumisele kuuluv summa on laekunud Svea poolt näidatud pangakontole.
#000074
5.7. Maksete tasumisel tuleb maksekorraldusel kasutada viitenumbrit ja selgitavasse osasse märkida Kokkuleppe number. Kui Sveale laekub makse, mida ei ole võimalik identifitseerida, ei loeta sellist makset tasutuks kuni selle identifitseerimiseni ja Klient on kohustatud vastava perioodi eest tasuma Viivist. Kui Klient on tasunud Sveale ebapiisava Tagasimakse (so olukord, kus Kliendi poolt Sveale tehtud maksest ei piisa kõigi Kliendi Kokkuleppest tulenevate sissenõutavaks muutunud kohustuste katteks), siis arvestatakse Tagasimakse: (i) esimeses järjekorras sissenõutavaks muutunud võla sissenõudmiseks tehtud kulude katteks; (ii) teises järjekorras tähtajaks tasumata Kasutatud Ostulimiidi (va Intress) katteks alates varasemast võlgnevusest; (iii) kolmandas järjekorras tähtajaks tasumata Intressi katteks alates varasemast võlgnevusest; (iv) neljandas järjekorras tähtajaks tasumata muude Kokkuleppest tulenevate kohustuste katteks.
#000076
5.8. Kliendil on õigus saada Kokkuleppe kehtivuse jooksul Svealt tasuta tagasimaksetabelit, milles on kindlaks määratud põhisumma tagasimakse tähtaeg.
#000077
5.9. Iga tagasimaksetabeli koostamise eest, mille alusel antakse Kliendile Kokkuleppe alusel maksmisele kuuluvate summade tasumiseks täiendav tähtaeg (sh muudetakse maksetähtpäeva), maksab Klient Sveale ühekordset tasu summas 10 (kümme) eurot.
#000078
5.10. Kokkuleppest tulenevate maksete mittetähtaegse tasumise korral ning Svea poolse Kokkuleppe erakorralise ülesütlemise korral on Sveal õigus nõuda Kliendilt sissenõudmiskulude hüvitamist.
#000079
6.4. Intressi tasumise kohustuse mittenõuetekohase täitmise korral on Sveal õigus vormistada tasumata Intress krediidina ning Intress sisaldub Klient poolt kasutusse võetavas Ostulimiidis. Kokkuleppe pooled lepivad kokku, et Sveal on õigus arvestada intressi tasumata Intressilt Kokkuleppes kokku lepitud Intressimääras.
#000083
6.5. Juhul, kui Klient on viivituses vähemalt kahe üksteisele järgneva Tagasimakse tagastamisega on Sveal õigus ühepoolselt tõsta Kliendile kohaldatavat intressimarginaali kuni 8 (kaheksa) protsendipunkti võrra, teavitades sellest Klienti vähemalt üks kuu ette.
#000084
7.3. Viivist hakatakse arvestama maksetähtpäevast ning lõpetatakse võlgnevuse täieliku tasumise päevale eelneval päeval. Viivist ei arvestata Intressilt ega Viiviselt.
#000087
8.1. Kliendil on õigus Kokkuleppest taganeda 14 (neljateistkümne) kalendripäeva jooksul alates Kokkuleppe sõlmimisest, esitades vähemalt kirjalikku taasesitatamist võimaldavas vormis taganemisavalduse Svea postiaadressile või e-posti aadressile. Klient ei ole kohustatud avaldama Sveale Kokkuleppest taganemise põhjust.
#000088
8.2. Kokkuleppest taganemise avaldusse tuleb märkida vähemalt järgmised andmed: (i) Kliendi nimi, (ii) Kokkuleppe number, (iii) Kliendi isikukood, (iv) avaldus, millest nähtub Kliendi selge kavatsus Kokkuleppest taganeda, (v) Kliendi digitaalallkiri, (vi) allkirjastamise kuupäev.
#000089
8.3. Kui Klient kasutab Kokkuleppest taganemise õigust, peab ta viivitamata, kuid mitte hiljem kui 30 (kolmekümne) kalendripäeva jooksul pärast taganemisavalduse esitamist maksma Sveale tagasi Kasutatud Ostulimiidi ja Kasutatud Ostulimiidilt arvestatud Intressi, alates selle kasutusse võtmisest kuni tagasimaksmiseni. Ühe päeva Intressi suurus on kirjas Kokkuleppe põhitingimustes.
#000090
8.4. Kui Klient ei tagasta Kasutatud Ostulimiiti eelnimetatud tähtaja jooksul, siis loetakse, et ta ei ole Kokkuleppest taganenud.
#000091
9.2. Pooled on kokku leppinud, et meeldetuletustasude tasumise kohustuse mittenõuetekohase täitmise korral muutuvad tasumata meeldetuletustasud krediidi põhisumma osaks ning meeldetuletustasu sisaldub Kliendi poolt kasutusse võetavas Ostulimiidis, millelt arvestatakse intressi. Pooled lepivad kokku, et Sveal on õigus arvestada intressi krediidi põhisummaks muutunud tasumata meeldetuletustasudelt Kokkuleppes kokku lepitud Intressimääras.
#000093
9.3. Pärast Kokkuleppe lõppemist kohustub Klient tasuma Sveale võlgnevuse sissenõudmiseks saadetud meeldetuletuskirjade eest tasu vastavalt seaduses sätestatud määras.
#000094
10.1. Klient on kohustatud esitama Sveale 5 (viie) kalendripäeva jooksul pärast Svealt vastavasisulise nõude saamist kõik Svea poolt nõutavad dokumendid, mis tõendavad Kliendi majanduslikku olukorda.
#000095
10.2. Klient on kohustatud teatama Sveale 5 (viie) kalendripäeva jooksul, kui:
#000096
10.2.1. muutuvad Kliendi isiku- ja/või kontaktandmed;
#000097
10.2.2. Kliendi suhtes on algatatud täite- või kohtumenetlus või kui tema suhtes on esitatud pankrotihoiatus või -avaldus;
#000098
10.2.3. Kliendi on kohtule esitanud avalduse oma võlgade ümberkujundamiseks;
#000099
10.2.4. leiavad aset sündmused, mis mõjutavad Kliendi poolt Kokkuleppe nõuetekohast täitmist;
#000100
11.1.1. ta on esitanud Sveale enda isikuandmete, vajaduste, finantsolukorra (regulaarse sissetuleku, finantskohustuste, regulaarsete kulude jm) ja eelistuste kohta õiget, asjakohast ja piisavat informatsiooni ja selle töötlemine on toimunud tema nõusolekul;
#000103
11.1.3. ta on Kokkuleppe tingimused läbi lugenud ja saanud Kokkuleppe ja sellest tulenevate õiguste ja kohustuste kohta üksikasjalikku teavet, ta on Kokkuleppest täielikult aru saanud ja on sellega nõus. Ta aktsepteerib, et Kokkulepe kannab vajadusel Svea esindaja allkirjajäljendit.
#000105
11.1.4. Svea on teda piisavalt teavitanud Kokkuleppe põhiomaduste või mõju kohta, mida need võivad talle avaldada, sh maksetega viivitamisest tulenevate tagajärgede kohta;
#000106
11.1.5. ta esitab omal kulul Sveale kogu informatsiooni ja dokumendid, mida Svea peab vajalikuks rahapesu ja terrorismi rahastamise tõkestamise meetmete täitmiseks, sh Svea poolt vajalikuks peetavas mahus selgituste ja dokumentide esitamist Kokkuleppest tulenevate kohustuste ennetähtaegse täitmise kohta, samuti selle kohta, kui Kokkuleppest tulenevaid kohustusi täidab kolmas isik;
#000107
11.1.6. Kokkulepe vastab tema vajadustele ja finantsolukorrale ning Klient on aru saanud kõikidest Kokkuleppe sõlmimisega kaasnevatest ohtudest, ega vaja Kokkuleppe sõlmimise hetkel täiendavaid selgitusi.
#000108
12.1. Sveal on õigus Kokkulepe erakorraliselt üles öelda ja nõuda Kliendilt 7 (seitsme) kalendripäeva jooksul Kokkuleppest tulenevate kohustuste kohest täitmist, kui leiab aset kasvõi üks alljärgnevalt loetletud sündmustest:
#000109
12.1.1. Klient on täielikult või osaliselt viivituses vähemalt 3 (kolme) üksteisele järgneva Tagasimakse tagastamisega ja Svea on andnud Kliendile vähemalt kahenädalase täiendava tähtaja võlgu oleva summa tasumiseks ning Klient ei ole likvideerinud võlgnevust täies ulatuses temale antud täiendava tähtaja jooksul. Vastava täiendava tähtaja andmise avaldus on Svea pakkumine Kliendile ka läbirääkimisteks, et leida võimalus võlgnevuse tasumises kokkuleppele jõudmiseks;
#000110
12.1.2. Klient on Kokkuleppe sõlmimise käigus, sh Sveale esitatud dokumentides (sh Kliendi majanduslikku olukorda kajastavates dokumentides) esitanud Sveale teadlikult väärinformatsiooni või jätnud Svea teavitamata asjaoludest, mis oluliselt mõjutavad Kokkuleppe täitmist;
#000111
12.1.3. Klient on muutunud maksejõuetuks või kui Kliendi vastu on kohtusse esitatud avaldus Kliendi pankroti väljakuulutamiseks või kui Kliendi suhtes on algatatud täitemenetlus;
#000112
12.1.4. leiavad aset muud asjaolud, mis mõjutavad Kokkuleppe nõuetekohast täitmist Kliendi poolt;
#000113
12.1.5. Klient rikub mistahes muud Kokkuleppest või Sveaga sõlmitud muust lepingust tulenevat kohustust, sh Kokkuleppe punktis 11.1.5. nimetatud informatsiooni ja dokumentatsiooni esitamise kohustust ning ei ole rikkumist kõrvaldanud Svea poolt antud kahenädalase täiendava tähtaja jooksul;
#000114
12.1.6. Klient ei ole Ostulimiiti kasutusele võtnud hiljemalt 48 (neljakümne kaheksa) kuu jooksul arvates Svea poolt Kliendile Ostulimiidi kasutusele võtmise võimaldamise päevast.
#000115
12.2. Sveal on õigus Kokkuleppe ennetähtaegse erakorralise ülesütlemise korral nõuda Kliendilt kogu Kasutatud Ostulimiidi, Intressi, Viiviste, meeldetuletustasude ja Kokkuleppest tulenevate kõikide teiste rahaliste kohustuste kohest tasumist.
#000116
12.3. Kokkuleppest tulenevate maksete mittetähtaegse tasumise korral ning Svea poolse Kokkuleppe erakorralise ülesütlemise korral, on Sveal õigus nõuda Kliendilt sissenõudmiskulude hüvitamist.
#000117
13.1. Kokkuleppe pooled kohustuvad ilma õigusaktidest tuleneva aluseta mitte avalikustama informatsiooni Kokkuleppe sõlmimise ja tingimuste kohta ning võtma tarvitusele kõik meetmed vältimaks eelnimetatud informatsiooni sattumist kolmandate isikute kätte (konfidentsiaalsuskohustus).
#000119
13.2. Kokkuleppe pooled ei loe konfidentsiaalsuskohustuse rikkumiseks Kokkuleppe sõlmimise ja Kokkuleppe tingimuste (sh Klient isikuandmete) ning Kokkuleppe täitmise kohta informatsiooni väljastamist järgnevatele isikutele:
#000120
13.2.4. Sveaga ühte konsolideerimisgruppi kuuluvatele isikutele;
#000122
13.2.5. isikutele, kellele Svea loovutab või annab sissenõudmiseks Kokkuleppest tulenevad nõuded Kliendi vastu;
#000123
13.2.6. isikutele, kes haldavad Svea maksesüsteemi, sh Svea Ekonomi AB kontserni kuuluvatele ettevõtetele.
#000124
13.3. Kui Klient ei täida Kokkulepet nõuetekohaselt, on Sveal õigus omal äranägemisel ja Klienti informeerimata pöörduda võlgade sissenõudmisega tegeleva isiku poole ja omal äranägemisel loovutada Kokkulepeust tulenevad nõuded Kliendi vastu.
#000125
13.4. Käesolevat Kokkulepet ja Klienti puudutava informatsiooni töötlemine toimub Svea kodulehel avaldatud kehtivate kliendiandmete töötlemise põhimõtete järgi.
#000126
14.2. Juhul, kui Klient on Kokkuleppe kehtivuse aja jooksul muutnud oma elukoha aadressi või muid kontaktandmeid ning ei ole sellest Svead informeerinud, loetakse teade Kliendi poolt kättesaaduks, kui see on saadetud vastavalt Kokkuleppes märgitud või Kliendi poolt Sveale viimati teatatud kontaktandmetele.
#000128
15.2. Kokkuleppest tulenevad vaidlused püütakse esmajärjekorras lahendada läbirääkimiste teel, arvestades muuhulgas Svea poolt sätestatud tarbija kaebuste lahendamise korda. Läbirääkimiste ebaõnnestumise või kohtuvälise kokkuleppe mittesaavutamise korral lahendatakse vaidlused Eesti kohtus (Harju Maakohtus). Klient kinnitab, et Kokkuleppe sõlmimise ajal on tema alaline või peamine elukoht Eestis ning et ta on nõus Kokkuleppest tulenevate vaidlusküsimuste lahendamisega Eesti kohtus (Harju Maakohtus). Sveal on õigus esitada hagi Kliendi vastu Eesti kohtusse (Harju Maakohtusse) ka juhul, kui Klient on pärast Kokkuleppe sõlmimist asunud elama teise riiki või kui tema elukoht ei ole hagi esitamise ajal teada.
#000129
15.3. Svea üle teostavad järelevalvet Tarbijakaitse ja Tehnilise Järelevalve Amet (aadress Endla 10a, 10142 Tallinn, Eesti; e-post info@ttja.ee; telefon +372 6201 707; koduleht ttja.ee), Finantsinspektsioon Rootsis (Finansinspektionen) (aadress Box 7821 SE-103 97, Stockholm, Rootsi, e-post finansinspektionen@fi.se, telefon +468 40898000, koduleht fi.se) ja seadusega ettenähtud ulatuses Finantsinspektsioon Eestis (aadress Sakala 4, Tallinn 15030, telefon 668 0500, faks 668 0501, e-post info@fi.ee, koduleht fi.ee).
#000130
Näidisgraafikus on toodud iga Rahakupongi väärtuse esimesed 5 minimaalset makset.
#000131
Minimaalne tagasimakse arvutatakse Sinu kasutuses olevast Rahakupongide väärtuset. Näiteks, kui Sul on kasutuses 1000 € Rahakupong, siis minimaalselt tuleb pärast intressivaba perioodi järgneval kuul tagastada 3% Rahakupongi väärtusest ehk 30 €, millele lisandub kontohaldustasu 2,90 € ja jooksva kuu intress summas 13,25 €.
#000132
Igal kuul on võimalik Rahakupongide väärtust tagastada ka suuremates summades. Selliselt toimides tagastad raha kiiremini ja tasud selle eest ka vähem intresse.
#000133